8.9.2022 г.
BG
Официален вестник на Европейския съюз
L 233/27
(59)
Първоначалното разследване беше започнато на 16 май 2019 г., а окончателните изравнителни мита бяха наложени на 15 юни 2020 г.
Turkiz Composite е официално учредено на 1 юни 2018 г. и започва да произвежда от март 2019 г. нататък.
Датата на започване на производството съвпада с датата на започване на първоначалното антидъмпингово разследване на вноса на ТСВ от Китай и Египет, като предхожда започването на първоначалното разследване с около три месеца.
(60)
Освен това през 2020 г. и през разследвания период Turkiz Composite значително увеличава експортните си продажби в сравнение с 2019 г.
Това значително увеличение на операцията по комплектуване или докомлектуване съвпада с датата на налагане на окончателните изравнителни мита, т.е.
15 юни 2020 г. (вж. предходното съображение).
Освен това почти всичките му материали за влагане, и по-специално 100 % от основните му материали за влагане (ровинг от стъклени влакна), са закупени от свързаните с него дружества в Китай и Египет.
(61)
Поради това Комисията заключи, че операцията по комплектуване или докомлектуване е започнала или значително се е увеличила след започването на първоначалното разследване.
2.6.
Стойност на частите и добавена стойност
2.6.1.
Стойност на частите (62)
Що се отнася до операциите по комплектуване, в член 13, параграф 2, буква б) от основния антидъмпингов регламент се посочва, че друго условие за установяване на заобикаляне е частите (в този случай с произход от Китай и Египет) да съставляват 60 % или повече от общата стойност на всички части на комплектувания продукт и добавената стойност на включените в комплектуването или докомплектуването части да е под 25 % от производствените разходи.
Правните стандарти, съдържащи се в член 13, параграф 2 от основния антидъмпингов регламент, може по аналогия да бъдат използвани при оценка на антисубсидийния случай в контекста на член 23, параграф 3 от основния регламент.
(63)
Основният материал за влагане в производството на ТСВ е ровингът от стъклени влакна.
Turkiz Composite е закупувало 100 % от използвания ровинг от стъклени влакна от свързани дружества в Китай и Египет.
Чрез извършен процес на шиене и плетене, който представлява операция по докомплектуване в Турция, този ровинг от стъклени влакна се трансформира в ТСВ.
Според предоставената и проверена информация от Turkiz Composite основният материал за влагане — ровингът от стъклени влакна, представлява почти 100 % от общата стойност на частите на комплектувания/докомплектувания продукт по смисъла на член 13, параграф 2, буква б) от основния антидъмпингов регламент.
(64)
След разгласяването Turkiz Composite и LM Wind Power повториха твърдението си, че производството на ТСВ от внесената основна суровина ровинг от стъклени влакна не представлява „комплектуването на части чрез операция по комплектуване“ по смисъла на член 13, параграф 2 от основния антидъмпингов регламент, който се прилага по аналогия (вж. съображение 62 по-горе), и че ровингът от стъклени влакна не представлява части, а по-скоро материали по смисъла на обяснителната бележка VII от втората част на общо правило 2, буква а) за тълкуване на Хармонизираната система, в която се предвижда, че частите, които се комплектуват, „не се подлагат на никаква допълнителна операция по обработка от естество да завърши производството им“.
В този контекст те твърдят, че ровингът от стъклени влакна не е „част“ от ТСВ и не се „комплектува“ в ТСВ, а се преработва в ТСВ чрез тъкане и прошиване на различни видове ровинг от стъклени влакна, както и на други материали, като се използват сложни машини.
Подобни коментари бяха получени и от египетските органи.
(65)
Комисията отхвърли тези твърдения.
Практиката, описана в съображение 63 по-горе, може да се характеризира като операция по комплектуване, която попада в обхвата на понятието „операции по комплектуване“ съгласно член 13, параграф 2 от основния антидъмпингов регламент, както е посочено и в съображение 62 по-горе.
Освен това бяха разгледани и други елементи, както е обяснено по-долу.
(66)
Първо, позоваването на обяснителната бележка VII от втората част на общо правило 2, буква а) за тълкуване на Хармонизираната система е неуместно, тъй като прякото правно основание е член 23 от основния регламент, а не митническото право, както изрично е изяснено от Съда (15).
(15) Решение от 12 септември 2019 г., Комисия/Kolachi Raj Industrial, C-709/17 P, ECLI:EU:C:2019:717, т. 90 и цитираната съдебна практика.